Rusia konfirmon praninë ushtarake në Siri
Zyrtarët amerikanë thonë se shtimi i pranisë ushtarake ruse në Siri ngre një sërë shqetësimesh
Rusia konfirmoi se pjesëtarë të forcave të saj ushtarake janë të pranishme në Siri, mes shqetësimeve në rritje në Perëndim se ushtria ruse po përfshihet gjithnjë e më shumë në mbështetjen e qeverisë së presidentit Bashar al-Asad. Zëdhënësja e Ministrisë së Jashtme ruse Maria Zakharova, tha në një deklaratë të mërkurën se "ekspertët ushtarakë rusë" ndodhen në Siri për të ndihmuar ushtrinë e saj të përvetësojë përdorimin e armatimit dhe pajisje të tjera ruse. Ajo tha se Moska asnjëherë nuk e ka mbajtur të fshehtë "bashkëpunimin ushtarako-teknik" me Sirinë dhe "prej kohësh ka dhënë armë dhe pajisje ushtarake në pajtim me kontratat ekzistuese dypalëshe." Ajo vuri në dukje se marina ruse ka një objekt për "mbështetje materiale-teknike" në portin sirian Tartus. Zonja Zakharova tha se pajisjet ruse që i janë dhënë ushtrisë së Sirisë synojnë "për t'iu kundërvënë kërcënimit terrorist që ka arritur nivele të papara në Siri dhe në Irakun fqinj." Zyrtarët në Uashington janë të shqetësuar se ky aktivitet mund të jetë pjesë e një strategjie më të gjerë të Moskës për të shtrirë ndikimin e saj, ndërsa vepron si ekuilibër kundër Shteteve të Bashkuara në Lindjen e Mesme. Të martën, një zyrtar i lartë amerikan i mbrojtjes i tha Zërit të Amerikës se veprimtari të tilla nuk ndihmojnë. Ai gjithashtu paralajmëroi se qëllimet e Rusisë, si në Siri dhe në rajon, mbeten të paqarta. tha ai. Gjatë një konferencë të martën, zëdhënësi i Shtëpisë së Bardhë, Josh Earnest, i shpjegoi kështu shqetësimet amerikane: Ish-zyrtarë dhe analistë thonë se lëvizjet e Moskës në Siri kanë synime të caktuara. tha ish-ambasadori amerikan në Ukrainë John Herbst. Drejtori i Qendrës së Euroazisë i Këshillit të Atlantikut, Herbst paralajmëron se përpjekjet e Rusisë në Siri gjithashtu duhet të shihen në dritën e përpjekjeve të saj të suksesshme për të rritur shitjet e armëve në të gjithë Lindjen e Mesme, duke kërkuar marrëveshje me aleatët amerikanë, si Egjipti, Arabia Saudite, dhe Iraku. Zyrtarët amerikanë të zbulimit nuk janë të gatshëm për të shkuar aq larg në përshkrimin e motiveve ruse, por një zyrtar duke folur për Zërin e Amerikës në kushte anonimiteti tha se shtimi i pranisë ushtarake ruse në Siri ngre një sërë shqetësimesh, veçanërisht për shkak se veprimet ruse duken si të pakoordinuara me vendet e tjera që operojnë në rajon. tha zyrtari. Zyrtarët amerikanë nuk janë të vetmit që shqetësohen. Një zyrtar i NATO-s i tha Zërit të Amerikës se aleanca vazhdon të vëzhgojë nga afër gjendjen në rajon, duke vënë në dukje bashkëpunimin me partnerë në Lindjen e Mesme dhe Afrikën e Veriut për të përmirësuar aftësitë mbrojtëse dhe kujdesur për qëndrueshmëri. Por një analist thotë se edhe Rusia duhet të tregohet e kujdesshme, përndryshe rrezikon të dëmtojë reputacionin që është duke u përpjekur të krijojë. thotë analisti ushtarak i grupit Stratfor, Omar Lamrani. Zoti Lamrani shton se një arsye më praktike për Moskën për të ruajtur një distancë është shitja e armëve të saj vendeve që mbështesin elementet e opozitës siriane. thotë analisti Lamrani.